
Elamus asuva mitteeluruumi erastamine 

avalikul enampakkumisel (Puškini 20-M1)

1. Asjaolud ja menetluse käik

Linnavara- ja Majandusameti bilansis on korteriomand Narva linnas Puškini tänav 20, mille koosseisu kuulub reaalosana esimesel korrusel asuv mitteeluruum nr M1 (üldpind 51,5 m2) bilansilise maksumusega 360 000 krooni ja 515/38351 mõttelist osa maatükist (katastritunnus 51101:001:0028, pindala 2350 m2) bilansilise maksumusega 1 100 krooni.
Narva Linnavolikogu 28.11.2001 otsusega nr 384/49 tunnistati Narvas Puškini 20 elamus asuv mitteeluruum M1 (inventariseerimisplaanil pos. 31-35), üldpind 51,5m2, erastamisele mittekuuluvaks. Narva Linnavolikogu 16.08.2007 otsusega nr 339 tunnistati Narva Linnavolikogu 28.11.2001 otsus nr 384/49 eelnimetatud mitteeluruumi osas kehtetuks. 

Järelikult kuulub antud mitteeluruum praegu erastamisele vastavalt Mitteeluruumide erastamise seadusele. Narvas Puškini 20 elamus asuva mitteeluruumi M1 küsimust arutati Narva Linnavalitsuse linnavarakomisjoni 27.11.2007 istungil (protokoll nr 13) ning Linnavara- ja Majandusametile tehti ülesandeks ette valmistada linnavara – Narvas Puškini 20-M1 asuv korteriomand erastamiseks.
Linnavara- ja Majandusamet tellis Kinnisvarabüroolt UUS MAA antud linnavara eksperthinnangu, milles hinnati linnale kuuluva korteriomandi (mitteeluruumi M1) aadressil Puškini 20 Narva linnas väärtuseks 600 000 krooni. 
 

Vabariigi Valitsuse 18.06.1996 määrusega nr 175 kinnitatud „Mitteeluruumide erastamise korra” punkti 35 kohaselt mitteeluruumi hindamise akti kinnitab mitteeluruumide erastamise kohustatud subjekti seaduslik esindaja.
Sama korra punkti 6 kohaselt määrab kohustatud subjekt tagatisraha, mille suurus võib olla kuni 10 protsenti alghinnast. Narva Linnavolikogu 15.03.2000 määruse nr 15/10 punktiga 3 kehtestati tagatisraha suurus 10 protsenti alghinnast. 
Narva Linnavalitsuse linnavarakomisjoni 24.01.2008 istungil (protokoll nr 1) võeti vastu otsus:

Linnavara- ja Majandusametil esitada antud küsimus Narva Linnavalitsuse istungile korralduse vastuvõtmiseks linnavara – korteriomandi (mitteeluruum M1) aadressil Puškini 20 Narvas avalikul enampakkumisel erastamise kohta.

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt 
linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Mitteeluruumide erastamise seaduse § 5 lg 4 ja Vabariigi Valitsuse 18.06.1996 määrusega nr 175 kinnitatud „Mitteeluruumide erastamise korra” punkti 3 kohaselt, kui mitteeluruumi ostueesõigust omav isik puudub või ta ei kasuta oma ostueesõigust, erastatakse mitteeluruum avalikul enampakkumisel.

Narva Linnavolikogu 15.03.2000 määruse nr 15/10 punkti 1 kohaselt Narva linna munitsipaalomandis olevad mitteeluruumid määratakse enampakkumisele Narva Linnavalitsuse korraldusega.

3. Otsus

Viia läbi avalik enampakkumine järgmise elamus asuva mitteeluruumi erastamiseks:

	Aadress
	Üldpind
	
	sh
	
	
	Alghind,
	Kasutus-

lepingu

	Narva linnas
	m2
	kelder
	
	         1. korrus
	
	krooni
	tähtaeg

	
	
	pos.
	m2
	pos.
	m2
	
	

	Puškini 20
	51,5
	-
	-
	31-35
	51,5
	600 000
	vaba


4. Rakendussätted 
4.1. Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.
4.2. Korraldus jõustub seadusega sätestatud korras.

